Instagram: Yangi uy va yangi mashinali bo‘lgan Kaniza, Sardor Mamadaliyev va Yusufxon Nurmatov janjali, operatsiya qilingan Ruhshona

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Turk aktrisasi Neslihan Atagul folloverlariga yangi surat bilan ko‘rinish berdi.

AQShda yashovchi o‘zbek aktrisasi Gulchehra Eshonqulova o‘g‘li Amirbekning beshta tilni o‘zlashtirgani haqida video tayyorladi.
San’atni tark etgan aktrisa va xonanda Feruza Karimova turmush qurganining 5 yilligini nishonlamoqda.

Xonanda Ruhshona tug‘uruqdan keyingi qorin osilish holatini plastik operatsiya yordamida bartaraf etishga qaror qildi.
Koronavirusga chalingan xonanda Lola muxlislariga qo‘llab-quvvatlayotganlari uchun minnatdorlik bildirdi.

Maryam Tillayeva oradan salkam 10 yil o‘tib xolavachchasi Imon bilan ko‘rishganidan mamnun ekanligi haqida so‘zlab, ularga gaplashishni onalari taqiqlaganini ham aytib o‘tdi.
“Onalarimiz gaplashmay qo‘yganida, ular bizga ham gaplashishni taqiqlashgan. Menga buning sababini tushuntirishmagan”, — deydi Maryam.

Xonanda Kaniza uchun 2022-yil omadli boshlandi. U yangi yilning ilk oyidayoq yangi uy va yangi mashina sotib olishga ulgurdi.
“Yangi, 2022-yilning birinchi oyini yangi uy va yangi mashina bilan boshladim, Alhamdulillah. Har gal onam yo akam yordam qilardilar, bu galgisi peshona terim, o‘z mehnatim natijasi”, — deb yozadi xonanda. 
Nilufar Usmonova yangi surati izohida ayol Yaratgan tomonidan nozik xilqat qilib yaratilgani haqidagi fikrlari bilan o‘rtoqlashdi.

Aktyor Azamat Ahrorov otasining tug‘ilgan kuniga Gentra avtomobilini sovg‘a qildi.
Aktyor Aziz Umrzoqov bir lagan osh suratini sahifasiga joylashtirib, hammaga yoqimli ishtaha tiladi.

Instagram’da Yusufxon Nurmatovning Sardor Mamadaliyev haqida bildirgan keskin fikrlari aks etgan video tarqalmoqda. Yusufxon Nurmatov bir yarim yil oldin “The Cover Up kids” loyihasida ishtirokchilardan biriga Sardor Mamadaliyevdan million barobar zo‘r odamlar borligini, qo‘shiq kuylashni biladigan bolaga ushbu xonandaning kumiri bo‘lish uyatligini ta’kidlagan.
Shundan so‘ng Sardor Madamadaliyev Yusufxon Nurmatovning otasi Musaxon Nurmatov bilan ancha yildan beri birga ijod qilishini aytdi. Ular birga ijodni boshlagan payti Yusufxon hali yosh bola bo‘lganini ta’kidladi. Xonandaning so‘zlariga ko‘ra, Musaxon Nurmatov ijod bilan bo‘lib, farzand tarbiyasiga vaqt ajrata olmagan.
“Men haqimda fikr bildirgan bolacha ustoz san’atkorimiz Musaxon Nurmatovning farzandi. Musaxon aka bilan ishlab, ijod qilib yurganimizda bu bola pempers kiyib yurardi, mana bugun katta bola bo‘lib o‘z fikrini bildiryapti. Menimcha, ustozimiz ijod bilan bo‘lib farzand tarbiyasiga vaqt ajratmagan, shekilli. Mayli, shu fikrlar uchun ham Alloh rozi bo‘lsin. Man bu ukaxonimizga faqat omad tilayman! Obbo, tinib-tinchimagan odamlar-ey”, — deydi xonanda.
17-yanvar sanasida aktrisa va dizayner Shahzoda Muhammedovaning turmush o‘rtog‘i Marat Hamdamov tug‘ilgan kunini nishonlamoqda. Aktrisa turmush o‘rtog‘iga romantik sovg‘a tayyorladi.
Yulduz Usmonova xususiy klinikasida bo‘lib, u yerda yaratilgan sharoitlar bilan muxlislarini tanishtirdi. Klinika tez kunda ish boshlashi aytilmoqda.